GiliGold/VAD_KnessetCorpus huggingface dataset:
איילת נחמיאס ורבין: אני מוכרחה להגיד לכם שאני התרשמתי שאתה מנהל למופת.
איילת נחמיאס ורבין: אני בודקת את האנשים – אני בודקת את מי שמנהל אותם לפי ההתנהגות של מי שכפוף אליהם.
דוד ביטן: זה נכון מה שאת אומרת.
יולי יואל אדלשטיין: תודה רבה אדוני היושב-ראש.
יולי יואל אדלשטיין: ברשותך, אני אמשיך לסדר-היום.
יולי יואל אדלשטיין: תודה רבה לכולם.
דוד ביטן: לפני שאנחנו דנים בערעור – את סעיף 3, הרכב הוועדה המשותפת לעניין חוק ביטוח רכב מנועי, אנחנו נוריד מסדר-היום.
דוד ביטן: גם ראיתי את ההרכב, הוא לא מושלם.
איילת נחמיאס ורבין: רגע, גם את 7 לדעתי.
דוד ביטן: 7 – הכול בסדר.
דוד ביטן: אז אנחנו נסיר עד שנרכיב את הוועדה.
דוד ביטן: קיבלנו שמות מראשי הוועדות, אבל לא ישבו על ההיבטים הסיעתיים.
יואל חסון: אדוני היושב-ראש, אני נמצא פה גם מטעם סיעת המחנה הציוני וגם כסגן יושב-ראש – לתת חשיבות לערעור.
יואל חסון: פשוט אני יושב כאן בגלל שאני מטעין את הנייד.
ישראל אייכלר: אני לא כל כך מעודכן בסעיפים.
דוד ביטן: את סעיף 3 הורדתי.
דוד ביטן: סעיף 4 – הרכב הוועדה המשותפת של ועדת החוץ והביטחון וועדת הפנים והגנת הסביבה לדיון בהארכת תוקף חוק האזרחות והכניסה לישראל (הוראת שעה), התשס"ג-2003.
דוד ביטן: פה כן הרכבתי ועדה של 14 חברים.
אחמד טיבי: תקרא את השמות אדוני.
דוד ביטן: אני אקרא עכשיו.
דוד ביטן: מכל ועדה, שהיא מחולקת סיעתית, אין בעיה.
דוד ביטן: הקמת ועדה משותפת – הוועדה תהיה בת 14 חברים, שבעה מכל ועדה.
דוד ביטן: מטעם ועדת החוץ והביטחון – חברי הכנסת צחי הנגבי, ענת ברקו, מרדכי יוגב, עפר שלח, נחמן שי, מנחם אליעזר מוזס, אברהם דיכטר.
דוד ביטן: מטעם ועדת הפנים – דוד אמסלם, יואב בן-צור, רוברט אילטוב, תמר זנדברג, רחל עזריה.
דוד ביטן: היא לא רוצה להיות, אבל אין נציג אחר שיכול להיות.
דוד ביטן: היא חברת הוועדה.
דוד ביטן: אני לא יודע מה לעשות עם זה.
דוד ביטן: בינתיים נאשר אותה, ומקסימום נתחלף.
דוד ביטן: זוהיר בהלול, עבדאללה אבו-מערוף.
דוד ביטן: יושב-ראש הוועדה יהיה חבר הכנסת צחי הנגבי.
דוד ביטן: סעיף 7 – הרכב הוועדה המיוחדת - - -
אחמד טיבי: איפה פיזית יתקיימו הישיבות אדוני?
דוד ביטן: יש שתי ועדות, אחת מהן.
מסעוד גנאים: - - - הדיון בהצעה לסדר-היום בנושא?
דוד ביטן: הכול יהיה, אנחנו נגמור.
דוד ביטן: סעיף 7 – הרכב הוועדה המיוחדת לדיון בהצעה לסדר-היום בנושא: "מקומות ציבוריים שאינם מונגשים לבעלי מוגבלויות", הצעת חברת הכנסת סתיו שפיר, נורית קורן.
דוד ביטן: רצינו להקים ועדה מיוחדת בישיבה הקודמת, אלא שהתברר שבוועדת העבודה והרווחה הוקמה ועדה מצומצמת, אז אנחנו לא נפגע בה.
דוד ביטן: אנחנו נעביר את זה לוועדת הרווחה.
דוד ביטן: בעד העברת ההצעה לסדר-היום לוועדת העבודה והרווחה – פה אחד
דוד ביטן: עכשיו אנחנו נתחיל בהרכב סדר-היום.
יואל חסון: מה עם סעיף 8?
דוד ביטן: בוא נגמור.
דוד ביטן: הגדלת מספר החברים בוועדת העבודה, הרווחה והבריאות.
דוד ביטן: קיבלנו בקשה מיושב-ראש הוועדה להגדיל את זה ל-17.
דוד ביטן: הוא טוען שאנשים לא מגיעים.
אחמד טיבי: מ-15 ל-17?
דוד ביטן: מ-15 ל-17.
רוברט אילטוב: כשאנחנו ביקשנו להיות בתוך הוועדה אמרו לנו לא.
רוברט אילטוב: אבל אלה שביקשו וקיבלו לא מגיעים.
רוברט אילטוב: אנחנו לא מבינים.
דוד ביטן: זה הולך לפי סיעות.
אחמד טיבי: אתה תירגע, אתה תיבחר כנראה למשהו אחר.
אחמד טיבי: או שיש קנוניה לבחור אותך למשהו אחר.
רוברט אילטוב: אחמד טיבי, בניגוד לאחרים, אני לא תמיד דואג לעצמי.
אחמד טיבי: אז תגיד תודה לבוחרים.
<ארבל אסטרחן: יש הוראה בחוק - - -
דוד ביטן: אז הוויכוח לא קיים כי אי-אפשר 17.
<ארבל אסטרחן: לא, אי-אפשר.
<ארבל אסטרחן: יש הוראה בחוק הכנסת לגבי מספר החברים בוועדה.
רוברט אילטוב: אני מציע להוציא את אלה שלא מגיעים.
<ארבל אסטרחן: כי החוק מחריג את ועדת הכנסת.
יואל חסון: אנחנו לא שומעים.
יואל חסון: לא מבינים כלום ממה שקורה פה.
דוד ביטן: אי-אפשר 17, רק 15.
<ארבל אסטרחן: סעיף 3 לחוק הכנסת אומר שמספר החברים בוועדה קבועה לא יעלה על 15.
<ארבל אסטרחן: יש שני חריגים: חוץ וביטחון, חוקה וכספים – לא יעלה על 17, ובוועדת הכנסת אין הגבלה.
דוד ביטן: אז אי-אפשר.
דוד ביטן: עברנו את זה.
דוד ביטן: אני אודיע לו.
ישראל אייכלר: ועדת הכנסת לא יכולה לשנות את הסעיף?
אחמד טיבי: יכולה.
<ארבל אסטרחן: בתיקון חוק, זה חוק.
דוד ביטן: אבל זו בעיה.
אחמד טיבי: התחלת תהליך חדש.
דוד ביטן: לא צריך דבר כזה לשנות.
דוד ביטן: הגענו לערעור על החלטת נשיאות הכנסת שלא לאשר דחיפות הצעות לסדר.
דוד ביטן: איזה בקשות יש לנו פה?
דוד ביטן: הראשונה של חברת הכנסת חנין זועבי בנושא החלטת שופטי בית הדין הבינלאומי בהאג לגבי משט המרמרה.
דוד ביטן: אני רוצה להגיד שהוגש גם על-ידי נחמן שי וגם על-ידי, ולא אושרנו גם אנחנו.
דוד ביטן: לא הייתה פה איזושהי יד מכוונת או משהו כזה.
דוד ביטן: אני מגיב על זה.
דוד ביטן: לא משנה, אנחנו נדחה אותה בכל מקרה.
רועי פולקמן: אדוני היושב-ראש, הערה על הנושא הקודם.
רועי פולקמן: מסתבר שהבקשות - - -
דוד ביטן: היא גם לא פה, אבל אני מסביר - - -
דוד ביטן: לא צריך, היא לא פה.
יואל חסון: מי הגיש את הערעור?
דוד ביטן: חנין זועבי.
יואל חסון: והיא לא נמצאת פה, אז למה לדון?
דוד ביטן: אני רק אומר – שתדעו – שלא הייתה פה יד מכוונת מכיוון שגם אני וגם נחמן שי הגשנו, וגם אנחנו לא אושרנו.
יואל חסון: ברור שלא הייתה.
יואל חסון: אני יכול להגיד לך אדוני ש – א', מקובל לדון בערעור - - -
דוד ביטן: לא, אני רק מסביר.
דוד ביטן: לא צריך, אני הסברתי.
רועי פולקמן: אדוני היושב-ראש, אפשר התייחסות לסעיף הקודם, על ועדת העבודה והרווחה?
רועי פולקמן: הבקשה הייתה הגדלה ל-15 ולא ל-17.
דוד ביטן: ל-17.
דוד ביטן: זה מה שהוא אמר לי, 17.
ישראל אייכלר: כמה יש היום?
רועי פולקמן: יש שם 13, והבקשה הייתה הגדלה - - -
דוד ביטן: הוא מדבר אתי בכל יום כשאני לידו, הוא אמר לי מ-15 ל-17.
רועי פולקמן: אז הייתה אי-הבנה.
רועי פולקמן: יש היום 13, והבקשה להגדיל - - -
דוד ביטן: אז אם 13, אין בעיה.
רועי פולקמן: כן, והבקשה להגדיל ל-15.
איילת נחמיאס ורבין: זה נשמע יותר הגיוני.
רועי פולקמן: ואז אין בעיה.
דוד ביטן: אתם בטוחים?
<אתי בן יוסף: היום יש 11 חברים.
דוד ביטן: למה הוא אומר לי 17?
דוד ביטן: הוא בלבל אותי.
דוד ביטן: אין בעיה, נגדיל ל-15.
דוד ביטן: שניים מהאופוזיציה, שניים מהקואליציה.
רוברט אילטוב: אנחנו מבקשים שירכיבו גם אותנו שם.
יואל חסון: היה סיכום עם יושב-ראש הקואליציה – אחד-אחד.
יואל חסון: אחד אופוזיציה אחד קואליציה.
דוד ביטן: חשבתי שזה שניים, אבל עכשיו אפשר ארבעה.
יואל חסון: אם תגדיל ל-15, אין בעיה.
אחמד טיבי: אבל עכשיו הוא רוצה 15, ואנחנו תומכים בדרישה הזאת, שהיא דרישה חשובה.
דוד ביטן: אני חשבתי שרק שניים.
דוד ביטן: הוא ביקש.
יואל חסון: אז שניים אופוזיציה שניים קואליציה.
דוד ביטן: אפשר עכשיו לסיים את זה?
רועי פולקמן: לא, שמות אנחנו צריכים לבדוק.
אחמד טיבי: לא, אבל את העיקרון.
יואל חסון: העיקרון כן.
אחמד טיבי: עיקרון, עיקרון, רועי.
אחמד טיבי: עיקרון, קודם עיקרון, אחר-כך - - -
איילת נחמיאס ורבין: אדוני היושב-ראש, עשרה.
דוד ביטן: אומרים לי 11.
יואל חסון: שנייה רגע, חבר הכנסת ביטן, אדוני היושב-ראש, אנחנו סיכמנו בינתיים על שניים והייתה לנו גם הסכמה על השמות.
יואל חסון: אם אתה מגדיל את זה עכשיו שוב, אין לי שמות לתת לך, ולכן אני לא רוצה להגדיל את זה.
אחמד טיבי: אבל מותר להם להגדיל עקרונית ואחר-כך למסור שמות.
דוד ביטן: אני סיכמתי אתה אחד-אחד, אבל אם אפשר להגדיל לארבע, נגדיל לארבע, מה הבעיה?
<קריאה: הרכב סיעתי.
דוד ביטן: עכשיו נעשה הרכב סיעתי.
דוד ביטן: עכשיו.
ישראל אייכלר: אדוני היושב-ראש, ההרכב הסיעתי והחלוקה המפלגתית – אני רוצה לבדוק את זה כדי שזה יהיה מאוזן לפי המערכת.
רועי פולקמן: לא נסכם את זה עכשיו.
ישראל אייכלר: אפשר לקבוע בעיקרון שאתה מגדיל, אבל ההרכב - - -
דוד ביטן: עושים עניין מכלום.
אחמד טיבי: אבל את החלוקה הסיעתית אפשר אחר-כך.
דוד ביטן: חבר'ה, אי-אפשר להכניס ארבעה לתוך חלוקה סיעתית כי יש יותר מארבע סיעות.
איילת נחמיאס ורבין: מרב לא נמצאת כאן, אני לא רוצה - - -
דוד ביטן: בהגדלה כולם יקבלו.
דוד ביטן: אם נראה שמישהו - - -
אחמד טיבי: יש למשל, אדוני, סיעה אחת גדולה באופוזיציה, השנייה בגודלה באופוזיציה.
אחמד טיבי: יש למשל שתי סיעות באופוזיציה.
אחמד טיבי: טבעי שהסיעות הגדולות - - -
יואל חסון: זה מדהים המאבקים האלה על המקומות האלה, והוועדה הזו בכלל ריקה.
יואל חסון: אבל כולם נאבקים להכניס שמות.
אחמד טיבי: הנציג שלנו נמצא כל הזמן.
דוד ביטן: אחמד, יש לכם חבר?
אחמד טיבי: יש לנו שם חבר.
יואל חסון: סליחה, אדוני היושב-ראש, מי קבע שדווקא הם או דווקא אנחנו או דווקא הם יקבלו את המקום של האופוזיציה?
יואל חסון: זה עניין של דיון פנימי באופוזיציה.
דוד ביטן: שניים ושניים.
אחמד טיבי: יש לנו רק נציג אחד שם.
<ארבל אסטרחן: יש היום שלושה לליכוד - - -
דוד ביטן: בסוף אני לא אגדיל, אני אומר לך את האמת.
רוברט אילטוב: גם לנו אין נציג.
אחמד טיבי: למה כמה יש למחנה הציוני?
<ארבל אסטרחן: רגע, אולי נגיד מה יש.
רוברט אילטוב: שניים.
רוברט אילטוב: בבקשה, יש לכם שניים בתוך - - -
סופה לנדבר: כמה יש לישראל ביתנו?
סופה לנדבר: אין לנו בכלל.
<ארבל אסטרחן: לליכוד יש שלושה, למחנה הציוני שניים, לרשימה המשותפת אחד, יש גם אחד ליש עתיד, כולנו, ש"ס, יהדות התורה.
יואל חסון: לא נדון בהרכב עכשיו.
דוד ביטן: אני רואה שאי-אפשר לסיים.
דוד ביטן: בואו נגמור את הקואליציה.
דוד ביטן: קואליציה תרשמי – הבית היהודי וכולנו.
דוד ביטן: נוסיף לכם.
דוד ביטן: את מי אתם רוצים?
דוד ביטן: יש לכם שמות?
סופה לנדבר: ישראל ביתנו.
דוד ביטן: לא, זה הקואליציה.
ינון מגל: אני זורק את עצמי לפני המחנה בינתיים.
רועי פולקמן: אנחנו עוד נחזיר שם, אנחנו בודקים את זה.
דוד ביטן: אופוזיציה, תגיעו להסכמה ותביאו לי.
<ארבל אסטרחן: אז אי-אפשר עדיין להעלות את זה למליאה.
דוד ביטן: אני לא אעלה את זה למליאה.
דוד ביטן: כשזה יהיה מבושל, אני אעלה.
רוברט אילטוב: אדוני היושב-ראש, אני רוצה להתייחס.
רוברט אילטוב: כבוד היושב-ראש, בחלוקה הקודמת ישראל ביתנו נשארה בלי ועדת הרווחה ובלי ועדות חשובות נוספות.
רוברט אילטוב: קיבלנו ועדות זוטרות.
רוברט אילטוב: אנחנו מבקשים בהתחשבות הזאת ובהגדלה הזאת להכניס נציג של ישראל ביתנו.
דוד ביטן: אני חושב שאתם צודקים, אבל - - -
יואל חסון: אבל זה עניין שלנו.
רוברט אילטוב: אנחנו מבינים - - -
רוברט אילטוב: זה לא עניין שלך, סליחה.
דוד ביטן: זה לא מדויק, מה זה עניין שלכם?
יואל חסון: זה עניין של האופוזיציה.
סופה לנדבר: זה לא עניין של פוליטיקה, זה עניין של כנסת ישראל.
רוברט אילטוב: אתה לא מחשיב אותי כאופוזיציה אפילו שאני - - - ואתה כל הזמן פוגע בי, ואני לא יכולולהגיב כי אני לא מקבל פה התייחסות הוגנת.
יואל חסון: חבר הכנסת אילטוב, אני לא פוגע בך.
רוברט אילטוב: לא, סליחה, עד היום לא הייתה התייחסות הוגנת כלפי ישראל ביתנו באופוזיציה, לכן אני מעלה את זה פה.
יואל חסון: כי אני לא בטוח שאתם באופוזיציה בכלל.
יואל חסון: אני מבולבל.
יואל חסון: אני מבולבל, חבר הכנסת אילטוב.
רוברט אילטוב: אני לא בטוח שאתם באופוזיציה.
רוברט אילטוב: אתם יושבים - - - להיכנס לקואליציה - - -
יואל חסון: אני לא יודע אם להאמין לידך הימנית או לידך השמאלית – אמר פעם מישהו גדול ממני.
דוד ביטן: זה לא שייך, אין להם בכלל נציג.
דוד ביטן: בכלל אין להם.
דוד ביטן: אני בינתיים לא מכניס את השניים האלה, תגמרו את הדיון.
רוברט אילטוב: אז אני מבקש, אם הדבר הזה לא יתחשב בוועדה הזאת, אנחנו מבקשים לא להרחיב את הוועדה.
יואל חסון: אתה יכול לבקש.
<קריאה: אתה יכול לבקש.
דוד ביטן: לא עשינו הצבעה, נעשה קודם כל הצבעה.
יואל חסון: חבר הכנסת אילטוב, עד כמה שאתה יודע, אתה בקשר עם יושבת-ראש סיעת המחנה הציוני.
רוברט אילטוב: בכל פעם היא מפרה אתנו את ההסכמים, ואני לא מוכן.
דוד ביטן: לא, למה?
דוד ביטן: הוספנו לכם בוועדת הפנים אחד.
רוברט אילטוב: זה לא ששמתם בוועדת הפנים ולא לקחת משהו אחר.
אחמד טיבי: אתמול, להזכיר לך, הצלתם את הממשלה בהצבעת אי-אמון.
רוברט אילטוב: גם אתם.
אחמד טיבי: אז תחליטו.
רוברט אילטוב: גם אתם הצלתם את הממשלה בהצעות אי-אמון.
סופה לנדבר: אתם לא תגידו לנו מה אנחנו צריכים לעשות במדינת ישראל.
יואל חסון: תחליטו אם אתם באופוזיציה או בקואליציה.
רוברט אילטוב: - - - אל תטיף לנו מוסר.
יואל חסון: חבר הכנסת אילטוב, תחליט.
יואל חסון: תחליט איפה אתה.
רוברט אילטוב: אל תטיפו לנו מוסר.
יואל חסון: אתה לא יכול ליהנות גם מהקואליציה וגם מהאופוזיציה.
סופה לנדבר: רוברט, תסתכל איזה - - - לישראל ביתנו.
דוד ביטן: רבותי, על מה אתם מתווכחים?
דוד ביטן: אני לא דן בזה עכשיו, בשניים האלה.
דוד ביטן: קודם כל, מי בעד להרחיב מ-11 ל-15?
דוד ביטן: בעד הוספת חברים לוועדת העבודה והרווחה– 7
דוד ביטן: אתה מתנגד, אוקיי.
יואל חסון: כי אתה באופוזיציה.
<ארבל אסטרחן: בסדר, זה עדיין לא עולה למליאה.
דוד ביטן: זה עדיין לא עולה למליאה.
דוד ביטן: כשזה יהיה מבושל, נעלה את זה למליאה, בסדר?
דוד ביטן: העיקר שיבואו לישיבות, אף אחד לא בא לישיבות.
רוברט אילטוב: הם קיבלו מקומות ולא מגיעים לישיבות.
דוד ביטן: רבותי, הוגש לנו עוד ערעור, של חברת הכנסת סופה לנדבר בנושא: "רופאים עם 25 שנות ותק יקבלו 1,600 ש"ח פנסיה מבית חולים בנהריה".
דוד ביטן: לא אישרו לך את זה?
סופה לנדבר: לא אישרו.
סופה לנדבר: אדוני היושב-ראש, רבותי חברי הוועדה, אני צריכה להגיד שמחיר הקומבינה – שם כזה שיש לבית החולים בנהריה ולמערכת הבריאות.
סופה לנדבר: רופאים עם 25 שנות עבודה במדינת ישראל, במערכת הבריאות, יוצאים לפנסיה בלי פנסיה.
סופה לנדבר: אני חושבת שאתם צריכים לדעת.
סופה לנדבר: מישהו מכם מסוגל עם 1,600 ש"ח לחודש לקיים את החיים במדינת ישראל?
סופה לנדבר: אלו אנשים עם השכלה גבוהה.
סופה לנדבר: רופאים שהגיעו למדינת ישראל, עבדו ימים ולילות.
סופה לנדבר: מדינת ישראל וכנסת ישראל צריכים כולם לדעת שהטרגדיה מול עינינו, שעולים שעבדו כאן והצילו את מדינת ישראל ואת הכלכלה של מדינת ישראל - - -
רועי פולקמן: על איזה סעיף מדברים?
דוד ביטן: יש הצעה לסדר.
<קריאה: ערעור.
איילת נחמיאס ורבין: ערעור, ההצעה לסדר של סופה.
דוד ביטן: הצעה לסדר.
דוד ביטן: היא מסבירה אותה.
דוד ביטן: סופה, את צריכה להסביר למה זה דחוף.
דוד ביטן: גם את זה את צריכה להסביר.
סופה לנדבר: זה דחוף מפני שהכנסת יוצאת לפגרה.
יואל חסון: הוועדות לא יוצאות לפגרה.
סופה לנדבר: רבותי, זו טרגדיה של אנשים.
סופה לנדבר: רופאה שמתקשרת אלי, בגיל 79 היא חייבת לעשות עשר תורנויות בלילה.
סופה לנדבר: עשר תורנויות בבית חולים.
סופה לנדבר: ולוקחים אותה בגלל שהיא מומחית.
סופה לנדבר: רופאת נשים במחלקה לסיכון גבוה.
סופה לנדבר: והשנייה גם, אותו דבר.
סופה לנדבר: ושלישי גם, אותו דבר.
סופה לנדבר: הם הצילו את מערך הבריאות במדינת ישראל.
סופה לנדבר: אני חושבת שמדינת ישראל, אדוני היושב-ראש, צריכה לדאוג שכל העלייה יוצאת לפנסיה בלי פנסיה.
דוד ביטן: הבנו את הבקשה.
דוד ביטן: חברת הכנסת לנדבר, שתי שאלות – א', למה זה דחוף?
דוד ביטן: אמרת שבגלל שיש עוד מעט פגרה.
דוד ביטן: למה זה לא יכול לבוא על החשבון הסיעתי שלכם?
סופה לנדבר: אין לנו כבר.
סופה לנדבר: אני אגיד לך, אני הגשתי הצעה שהתקבלה בנשיאות על ניצולי שואה.
סופה לנדבר: גם אתם צריכים לדעת כחברים בוועדת הכנסת.
סופה לנדבר: אני הגשתי הצעה על ניצולי שואה שמדינת ישראל ומשרד האוצר גנב להם 1,000 שקל בחודש.
סופה לנדבר: אני הגשתי את זה בגלל שניצולי שואה הם על הפרק של חיינו.
סופה לנדבר: אנחנו כולנו מדברים – הם הצילו את מדינת ישראל, הם הקימו את מדינת ישראל, הם היו בגטו, הם היו במחנות מוות.
סופה לנדבר: והאנשים האלה עברו מהביטוח הלאומי למשרד האוצר, לרשות, אני לא יודעת למה.
סופה לנדבר: פתאום רנטה מגרמניה נחשבת כהכנסה.
סופה לנדבר: אני הגשתי את זה בגלל ש-1,000 ש"ח בחודש, לקחת את זה לניצולי שואה - - -
דוד ביטן: טוב, הבנו את הבקשה.
סופה לנדבר: ואין לנו יותר.
דוד ביטן: מי בנשיאות משיב על זה?
דוד ביטן: אתה?
יואל חסון: קודם כל, כמובן שאין לאף אחד משהו נגד הנושא החשוב הזה שחברת הכנסת לנדבר מעלה.
יואל חסון: היו פה נושאים אחרים הנשיאות חשבה שהם דחופים יותר.
יואל חסון: אפשר לראות גם מה היו הנושאים.
דוד ביטן: תנו לנו את הנושאים.
יואל חסון: לא, זה משנה.
יואל חסון: יש כלים נוספים ודרכים נוספות שלא דרך מסגרת הנשיאות שאפשר להעלות את זה, והיה אפשר להעלות את זה.
יואל חסון: אני חושב שבנושא הזה מספיק לדבר עם יושב-ראש ועדת העבודה והרווחה ולבקש ממנו ליזום דיון בלי נוהל מסודר, אלא פשוט לבקש ליזום דיון.
סופה לנדבר: רבותי, זאת דמוקרטיה.
סופה לנדבר: זה יחס מזלזל.
סופה לנדבר: אפשר להסביר כל דבר.
סופה לנדבר: אני כחברה באופוזיציה לא יכולה - - -
דוד ביטן: חברת הכנסת לנדבר - - -
סופה לנדבר: לא, אדוני היושב-ראש - - -
דוד ביטן: אבל את לא יכולה, זה לא דו-שיח ביניכם, עם כל הכבוד.
דוד ביטן: אני ראיתי את הנושאים.
דוד ביטן: חוץ מאחד, אין שום דבר דחוף, דרך אגב.
יואל חסון: אדוני היושב-ראש, הנשיאות חשבה אחרת.
דוד ביטן: חוץ מסגירת תיק חקירת מותו של גל בק, אין שום דבר דחוף שלא יכול להיות על חשבון הסיעות.
יואל חסון: אני לא מסכים אתך.
יואל חסון: אני אתן לך דוגמה, אדוני היושב-ראש, נושא ביטול פרויקט הבגרות - - -
דוד ביטן: מתי הוא בוטל?
יואל חסון: זה דבר שנמצא עכשיו על השולחן.
יואל חסון: עכשיו הנושא על השולחן - -
דוד ביטן: בסדר, אז אולי זה גם.
יואל חסון: - - ועכשיו נטפל בזה כדי למנוע את זה.
יואל חסון: והנושא של מכירת הדירות, שזה גם נושא שהוא קריטי מאוד.
יואל חסון: הנושא של מערכת ההתראה מפני פצמ"רים.
דוד ביטן: עזוב קריטי, זה לא דחוף, זה יכול לבוא על חשבון הסיעות.
יואל חסון: לא, זה דחוף.
יואל חסון: אני אומר לך שזה דחוף.
דוד ביטן: השיטה הזאת שכל הדברים לא באים על חשבון הסיעות - - -
יואל חסון: גם בנושא הוועדות – הדיון בוועדת העבודה והרווחה בנושא של ה-OECD היה נושא - - -
דוד ביטן: אנחנו לא יכולים לאשר את זה.
דוד ביטן: כי כבר יש חמישה שאני רואה שהם פלוס-מינוס לא פחות דחופים.
סופה לנדבר: שלוש דקות אין במדינת ישראל לעולים שתרמו 25 שנה לחיים של מדינת ישראל?
סופה לנדבר: תשמעו, איפה הייתה יכולה להיות פירמידה כלכלית - - -
דוד ביטן: אבל יש כבר חמישה שאושרו, ואין שום דבר דחוף מאוד בהצעה שלך.
איילת נחמיאס ורבין: אני מוכרחה לומר, אדוני יושב-הראש, אתה הרי בן-אדם שיש לו פתרונות יצירתיים.
איילת נחמיאס ורבין: כמובן שמרותו של יואל בעניין הזה מקובלת עלי כנשיאות הכנסת.
איילת נחמיאס ורבין: אבל אני כן חושבת שהעניין הזה דחוף.
דוד ביטן: הבעיה היא בעיה אישית, אין לי בעיה.
דוד ביטן: מה הדחיפות של זה?
דוד ביטן: בואי תסבירי לי.
איילת נחמיאס ורבין: קודם כל, אני כן רואה בעניין הזה - - -
יואל חסון: כל דבר דחוף.
יואל חסון: את יודעת כמה דברים דחופים יש על השולחן פה?
איילת נחמיאס ורבין: יואל, לצערי, אתה צודק, הרבה פעמים זה ככה.
איילת נחמיאס ורבין: תמיד אנחנו מגיעים ליותר מחמישה נושאים.
איילת נחמיאס ורבין: אני אומרת, בוא נמצא פתרון לסייע לסופה.
דוד ביטן: בואו נשמע את הבקשה הנוספת.
ינון מגל: אדוני היושב-ראש, אני גם חושב – כשאני שומע את הזעקה הזאת - - -
דוד ביטן: הזעקה היא אישית מאוד.
איילת נחמיאס ורבין: זה לא אישי.
איילת נחמיאס ורבין: זה עניין עקרוני.
ינון מגל: אבל זה דחוף.
ינון מגל: מה זה דחוף?
ינון מגל: זה דחוף עכשיו.
ינון מגל: הרופאה הזאת מקבלת עכשיו - - -
יואל חסון: חבר הכנסת מגל, אתם עושים פה דבר גדול סתם.
יואל חסון: הרי יושב-ראש הוועדה, חבר הכנסת אלאלוף, יישב עם חברת הכנסת לנדבר, ואין לי ספק שהוא יסכים – אתם יודעים מה?
יואל חסון: יכולה לצאת קריאה מהשולחן הזה שהוא יסכים להעלות את זה לדיון, גם אם זה בפגרה, כמה שיותר מהר.
יואל חסון: הוועדות עובדות.
יואל חסון: הוועדות לא סגורות.
אחמד טיבי: ההצעה של יואל - - -
דוד ביטן: - - - של דיון מהיר?
אחמד טיבי: לא, לא, אתם לא יכולים.
אחמד טיבי: דוד, אתה לא יכול.
אחמד טיבי: ועדת הכנסת לא יכולה להעביר לדיון מהיר.
אחמד טיבי: אבל אפשר שיושב-ראש ועדת העבודה והרווחה יישב עם סופה ויקבע דיון בהקדם האפשרי.
אחמד טיבי: אני חושב שזו פשרה.
אחמד טיבי: דיון יזום.
יואל חסון: בהמלצת ועדת הכנסת.
דוד ביטן: בואו נקבל החלטה כזו.
<ארבל אסטרחן: גם בפגרה.
אחמד טיבי: גם בפגרה.
אחמד טיבי: זה יותר טוב מהצעה דחופה, תאמינו לי.
דוד ביטן: הנושא הזה הוא נושא חשוב.
דוד ביטן: אנחנו מבקשים מיושב-ראש ועדת העבודה והרווחה לכנס ישיבה בעניין הזה.
ירדנה מלר-הורוביץ: אתה לא יכול לבקש.
אחמד טיבי: ממליצים.
דוד ביטן: אני יכול לבקש כל דבר, דרך אגב.
דוד ביטן: למה אני לא יכול לבקש?
<ארבל אסטרחן: לא, אנחנו - - -
איילת נחמיאס ורבין: תקבל את הנוסח של ארבל.
ירדנה מלר-הורוביץ: אין הליך כזה בתקנון.
ירדנה מלר-הורוביץ: אתה יכול - - -
דוד ביטן: אז מה אם אין?
דוד ביטן: אני יכול לקבל איזה החלטות שאני רוצה.
אחמד טיבי: אני אגיד לך – אתה ממליץ.
אחמד טיבי: תרים אליו טלפון אחרי הישיבה.
דוד ביטן: לא לשקול, אנחנו מבקשים ממנו.
דוד ביטן: מבקשים, הוא לא חייב, מה הבעיה?
<ארבל אסטרחן: - - - מציעים לו, אי-אפשר לבקש - - -
דוד ביטן: טוב, תנסחי איך שאת רוצה.
דוד ביטן: אתם יותר מדי עם התקנון הזה, הולכים אתו כאילו - - -
ירדנה מלר-הורוביץ: זה המזל, התקנון שומר עלינו.
דוד ביטן: מה יש פה?
דוד ביטן: בסך הכול דיון בוועדה.
יואל חסון: אני חושב שהדיון יקרה בקרוב, ואני שמח שזה הסיכום.
סופה לנדבר: אני רוצה להוסיף.
רוברט אילטוב: לא, אני לא מסכים, אדוני היושב-ראש.
רוברט אילטוב: אני לא מסכים.
רוברט אילטוב: אני רוצה להגיב.
דוד ביטן: אתה לא מסכים לזה?
סופה לנדבר: אני חושבת שיכול להיות שאתם לא הבנתם למה זה לא דחוף.
סופה לנדבר: כנסת ישראל קיבלה החלטה בשנת 2008 שפנסיה תקציבית הופכת לפנסיה צוברת.
סופה לנדבר: עולים חדשים במדינת ישראל לא הספיקו לצבור את - - -
ינון מגל: סופה, זה לא הדיון פה עכשיו.
ינון מגל: זה לא הדיון.
ינון מגל: הדיון הוא אם זה דחוף או לא, והמלצנו להעביר את זה לדיון בוועדה.
ינון מגל: גם אם תדברי על זה במליאה, זה יעבור לוועדה.
סופה לנדבר: תסמוך עלי.
ינון מגל: בסדר, אבל אין עכשיו - - -
יואל חסון: היא רוצה את השואו.
סופה לנדבר: תסמוך עלי, קדנציה שביעית, אני יודעת מה אני רוצה להגיד.
דוד ביטן: גם אם זה יעבור לוועדה - - -
יואל חסון: חבר הכנסת מגל - - -
רוברט אילטוב: אתה לא רוצה את השואו?
יואל חסון: לא, זה בסדר, אני לא אומר את זה בציניות.
רוברט אילטוב: אתה באמת לא רוצה את השואו.
יואל חסון: לא התכוונתי בציניות, זה ראוי שהיא תייצג את זה.
יואל חסון: חבר הכנסת אילטוב - - -
דוד ביטן: יואל, יואל, מספיק.
רוברט אילטוב: אתה רוצה אינטימיות מיוחדת.
יואל חסון: לא, אם הבנת אותי לא טוב, אני מתנצל.
יואל חסון: היא רוצה להציג - - -
רוברט אילטוב: - - - הבנתי.
סופה לנדבר: אני רוצה להגיד שמפלגת העבודה נגד העולים.
סופה לנדבר: ותזכור את זה, שאתם נגד עלייה.
סופה לנדבר: אל תבקשו מהעולים שיתמכו במפלגה הזאת.
סופה לנדבר: זו פשוט בושה לכנסת ישראל שאתם לא מבינים את הנושא.
סופה לנדבר: רופא שעבד 25 שנה במדינת ישראל – אתם מסוגלים שבוע לסיים עם 1,600 ש"ח?
סופה לנדבר: למה זה דחוף?
סופה לנדבר: זה דחוף ביותר.
סופה לנדבר: זה דחוף ביותר רבותי.
יואל חסון: אבל הסכמנו.
יואל חסון: הסכמנו.
רוברט אילטוב: כבוד יושב-הראש, אתה ראית עכשיו את ההתייחסות.
דוד ביטן: הרעיון היה טוב לעשות את זה בוועדה.
דוד ביטן: זו אותה תוצאה.
אחמד טיבי: זה יותר יעיל.
דוד ביטן: באמת זה רעיון טוב.
סופה לנדבר: איזו תוצאה?
רוברט אילטוב: כבוד יושב-הראש, אנחנו מעריכים שהדיון הזה לא יהיה בוועדה בעתיד הקרוב.
רוברט אילטוב: כי ככה.
רוברט אילטוב: כי אנחנו רואים את ההתייחסות לסיעת ישראל ביתנו בכל מקום, בכל - - -
דוד ביטן: אני אדבר עם היושב-ראש.
דוד ביטן: אני אסגור אתו, מה הבעיה?
רוברט אילטוב: מותר לי לדבר גם?
רוברט אילטוב: מותר לדבר?
רוברט אילטוב: אפשר לדבר?
רוברט אילטוב: אני בזכות דיבור.
רוברט אילטוב: לפחות לדבר תיתנו לי?
רוברט אילטוב: כבוד היושב-ראש, אתה ראית את ההתייחסות לגבי סיעת ישראל ביתנו מתחילת הקדנציה.
רוברט אילטוב: כך לדעתי זה גם יימשך.
רוברט אילטוב: ואתה ראית את ההפניה לתקנון.
רוברט אילטוב: עם הרצון הטוב שלך, ויכול להיות הרצון הטוב של חברי הכנסת האחרים, אני לא בטוח שהדיון הזה יעלה.
דוד ביטן: אני חושב שכן, בסדר?
רוברט אילטוב: לכן אני מבקש להעלות את זה להצבעה פה.
רוברט אילטוב: אנחנו לא רוצים שום טובה של אף אחד.
רוברט אילטוב: יש פה עולים חדשים שנפגעים.
רוברט אילטוב: אם אתם חושבים שזה לא דחוף, זכותכם לחשוב כך.
רוברט אילטוב: אני מבקש להעלות את זה להצבעה.
דוד ביטן: אני אעלה את זה להצבעה, את ההצעה שלה.
דוד ביטן: מי בעד ההצעה של היושב-ראש - - -
ישראל אייכלר: לפני ההצבעה, אדוני היושב-ראש, אפשר להמליץ?
דוד ביטן: זו המלצה שונה ממה שדיברנו?
רוברט אילטוב: אנחנו נראה למי זה דחוף, למי זה לא דחוף.
רוברט אילטוב: כל אחד וההתנהגות שלו.
ישראל אייכלר: אז לא?
דוד ביטן: אם אתה רוצה המלצה שונה ממה שהציע מגל, אז בבקשה.
ישראל אייכלר: אפשר?
ישראל אייכלר: ממש כהמלצה.
ישראל אייכלר: אני מכיר את חברת הכנסת סופה לנדבר מהוועדה לפניות הציבור.
ישראל אייכלר: יש כמה, אבל היא הראשונה שהעניינים החברתיים והסוציאליים נוגעים ללבה.
ישראל אייכלר: בכל ישיבה היא משתתפת.
ישראל אייכלר: לכן אני מאמין שהיא רוצה – אני לא מאמין שזה בשביל להתריס נגד הממשלה, היא באמת רוצה לזעוק - - -
דוד ביטן: אמרנו, הנושא הזה כואב לה.
ישראל אייכלר: אז מה יקרה אם ייתנו לה שלוש דקות במליאה?
דוד ביטן: כי יש כללים.
דוד ביטן: אם היה נושא שאין לו פתרון אחר, יכול להיות שהיינו מסכימים.
דוד ביטן: אבל יש פתרון.
סופה לנדבר: אין פתרון, רבותי.
סופה לנדבר: - - - מיליון איש.
דוד ביטן: אני אבקש מיושב-ראש הוועדה להכניס את זה לסדר-היום - -
איילת נחמיאס ורבין: אני מציעה להעלות את זה להצבעה.
דוד ביטן: - - ואני מאמין שלא תהיה בעיה.
דוד ביטן: הוא יסכים.
מסעוד גנאים: הוא מבטיח שזה יעלה, מה הבעיה?
רוברט אילטוב: הוא לא יעלה.
דוד ביטן: ואם כן יעלה, אז מה יהיה?
רוברט אילטוב: זה לא תלוי בו, זה תלוי ביושב-ראש - - -
דוד ביטן: אז אני אומר לך שלא תהיה בעיה.
רוברט אילטוב: - - - זה לא תלוי בו.
רועי פולקמן: רוברט, הוא הבטיח לסופה - - - שאם זה לא עולה, זה חוזר לכאן - - -
אחמד טיבי: רועי, יש הצעת פשרה משודרגת.
אחמד טיבי: היושב-ראש יפנה ליושב-ראש ועדת העבודה.
אחמד טיבי: אם יקבע ישיבה, מה טוב.
אחמד טיבי: אם לא - -
דוד ביטן: אני אחזיר את זה לפה.
אחמד טיבי: - - היא תחזור לפה והיא תגיש את זה לנשיאות בשבוע הבא עם המלצה לקבל.
ישראל אייכלר: בשבוע הבא אין הצעות.
יואל חסון: אין שבוע הבא.
יואל חסון: דבר כזה שבוע הבא.
דוד ביטן: אין הצעות.
איילת נחמיאס ורבין: אין הצעות לסדר.
רוברט אילטוב: בשבוע האחרון של המושב זה לא יקרה.
יואל חסון: אין לה מכסה.
סופה לנדבר: אין לנו מכסה.
דוד ביטן: לא, יש לה מכסה - - -
יואל חסון: אם יש לה מכסה, שתעביר במכסה.
דוד ביטן: אם יש מכסה, אין לכם בעיה.
דוד ביטן: טוב, אני אעשה משהו אחר, אני מוריד את זה, לא מחליט.
דוד ביטן: אני לא אחליט כרגע.
דוד ביטן: אני אדבר עם יושב-ראש הוועדה, ואז נראה.
ישראל אייכלר: יש לי פתרון נוסף.
ישראל אייכלר: אם תסכים חברת הכנסת לנדבר - - -
דוד ביטן: אני אדבר אתו.
ישראל אייכלר: תקשיב שנייה.
יואל חסון: אני יכול להתייעץ עם מזכירת הכנסת?
ישראל אייכלר: אני יכול כבר להודיע שאצלי בוועדה חברת הכנסת לנדבר תגיש, ואני מוכן עוד השבוע או בשבוע הבא לקיים דיון.
דוד ביטן: אוקיי, סגרנו את הבעיה.
דוד ביטן: תעשו את זה השבוע.
דוד ביטן: פניות הציבור, זה טוב.
דוד ביטן: זה מתאים לפניות הציבור.
דוד ביטן: זה יעבור לוועדה לפניות הציבור, בהסכמת היושב-ראש לדיון.
רועי פולקמן: בהסכמת סופה.
דוד ביטן: בעד העברת ההצעה לסדר לוועדה לביקורת המדינה – פה אחד
דוד ביטן: אנחנו סיכמנו.
דוד ביטן: הערעור נדחה מכיוון שיש הצעות דחופות שגם אושרו בנשיאות.
דוד ביטן: לא בגלל שזה לא דחוף.
דוד ביטן: תכתוב את זה ככה בהחלטה הזו.
דוד ביטן: אתה תקיים השבוע את הדיון?
ישראל אייכלר: או השבוע או בשבוע הקרוב.
דוד ביטן: חבר הכנסת טיבי, הגשת איזה ערעור?
דוד ביטן: אומרים לי שזה אחרי המועד.
דוד ביטן: יש לך נסיבות מיוחדות למה איחרת?
רוברט אילטוב: אבל הוציאו אתכם בכוח.
אחמד טיבי: אני לא הייתי אחד שהוצא מהמליאה.
אחמד טיבי: למרות שאנחנו לפעמים מוצאים מהמליאה, לא יצאנו – לא בכוח ולא - - -
דוד ביטן: אני לא מקבל את הסיפור הזה של - - - נמאס לי מזה.